**KISKŐRÖS VÁROS POLGÁRMESTERE**

### ELŐTERJESZTÉS

(a Képviselő-testület 2022. szeptember 21-i ülésére)

**TÁRGY: GÖRDÜLŐ FEJLESZTÉSI TERV ELFOGADÁSA A VÍZIKÖZMŰ-SZOLGÁLTATÁS FOLYAMATOS BIZTOSÍTÁSÁRA**

A víziközmű-szolgáltatásról szóló 2011. évi CCIX. törvény 11. § (1) bekezdése alapján az önkormányzat tulajdonában álló víziközmű-szolgáltatás hosszú távú biztosíthatósága érdekében – a fenntartható fejlődés szempontjaira tekintettel – víziközmű-rendszerenként 15 éves időtávra gördülő fejlesztési tervet kell készíteni. A felújítási és pótlási tervrész elkészítése a víziközmű szolgáltatót, a fejlesztési terv elkészítése a tulajdonost, mint ellátásért felelőst terheli.

Kiskőrös Város Önkormányzata a Kiskunsági Víziközmű-Szolgáltató Kft.-t, mint a város víziközmű létesítményeinek üzemeltetőjét megbízta a beruházási tervrész elkészítésével.

Mind az ivóvíz, mind a szennyvíz ágazat közműveit érintő rövid, közép és hosszú távú felújításokról, pótlásokról, fejlesztésekről a Szolgáltató összeállította a műszaki tartalmat, melyet a Képviselő-testület döntésével minden év szeptember 30. napjáig jóváhagyásra köteles megküldeni a Magyar Energetikai és Közmű-szabályozási Hivatal részére.

A gördülő fejlesztési terv elkészítésének célja, hogy a vízi közművagyon műszaki állapota megfelelő színvonalú legyen és biztosítsa a folyamatos és hosszú távú szolgáltatást.

A szolgáltató, mint a város víziközmű rendszerének üzemeltetője a határozat-tervezet 1. és 3. mellékletét képező táblázatban határozta meg a víziközmű hálózat felújítással és pótlással érintett szakaszait. A határozat-tervezet 5. és 7. mellékletét képező beruházási tervében foglalt fejlesztések elsősorban Erdőtelek területén és a Mohácsi utcában az ivóvíz és szennyvízhálózat bővítését - összhangban a város rendezési tervében foglalt fejlesztési területeivel – továbbá, közép-, és hosszútávon új ivóvízkút létesítését célozzák. Az Önkormányzat - költségvetésére figyelemmel – rövid távra, (2023. évre) beruházást nem tervez megvalósítani, felújítást és pótlást is kizárólag a rendkívüli helyzetből adódó azonnali feladatok elvégzése tekintetében.

Fentiekre figyelemmel javasom, hogy a Képviselő-testület a határozat-tervezet mellékletében foglaltak szerint döntsön.

**Kiskőrös, 2022. szeptember 14.**

**Domonyi László s.k.,**

**polgármester**

**HATÁROZAT - TERVEZET**

A Képviselő-testület:

1. egyetért a Kiskunsági Víziközmű-Szolgáltató Kft. által összeállított, a határozat-tervezet 1. - 8. mellékletét képező víz és szennyvíz ágazat rövid, közép és hosszú távú beruházási, felújítási és pótlási gördülő fejlesztési tervében foglaltakkal,
2. felhatalmazza a polgármestert a gördülő fejlesztési tervhez kapcsolódó jognyilatkozatok aláírására,
3. felhatalmazza a Kiskunsági Víziközmű-Szolgáltató Kft.-t, hogy a gördülő fejlesztési tervet benyújtsa a Magyar Energetikai és Közmű-szabályozási Hivatal részére.

**Felelős:** polgármester

**Határidő:** azonnal